ขอคำแนะนำหน่อย แนวคิด FIRE หรือแนวคิดเกษียณให้ได้เร็วที่สุดก่อนอายุ 40 ปี คืออะไร
Financial Independence, Retire Early หรือ FIRE คือ แนวคิดในการมีอิสรภาพทางการเงินให้ได้เร็วที่สุด โดยให้ความสำคัญกับการออมและการลงทุนมากกว่า 50% ของรายได้ และมีการบริหารรายจ่ายให้เหมาะสม เพื่อที่จะสามารถเกษียณอายุได้อย่างรวดเร็ว

หัวใจหลักของ FIRE ประกอบด้วยกฎ 2 ข้อ ได้แก่ กฎ 25 และกฎ 4% โดยมีรายละเอียดดังนี้

กฎ 25x คือ การเก็บเงินให้ได้ 25 เท่าของค่าใช้จ่ายต่อปี ตัวอย่างเช่น หากค่าใช้จ่ายต่อเดือนของคุณคือ 20,000 บาท ให้คูณด้วย 12 จะได้จำนวนค่าใช้จ่ายรวมต่อปี ซึ่งก็คือ 240,000 บาท และนำไปคูณกับ 25 ก็จะได้จำนวนเงินเก็บที่ต้องมีเพื่อใช้หลังเกษียณ ซึ่งเท่ากับ 6,000,000 บาท  

กฎ 4% คือ การนำเงินออกมาใช้ได้ไม่เกินปีละ 4% ของเงินเก็บทั้งหมด ตัวอย่างเช่น หากมีเงินเก็บทั้งหมด 6,000,000 บาท หลังเกษียณอายุควรใช้ไม่เกิน 240,000 บาทต่อปี ทั้งนี้สามารถปรับตามอัตราเงินเฟ้อได้หากจำเป็น

4 สไตล์เกษียณตามเทรนด์ FIRE
     Fat FIRE – กลุ่มคนที่ให้ความสำคัญกับการใช้ชีวิตตามไลฟ์สไตล์ปกติ แต่ต้องการเร่งเก็บเงินโดยใช้กลยุทธ์การลงทุนเชิงรุก ดังนั้นคนกลุ่มนี้จะเน้นนำเงินเก็บมาลงทุนเพื่อให้เงินเติบโตอย่างรวดเร็ว
     Lean FIRE – กลุ่มคนที่เน้นรัดเข็มขัดโดยการประหยัดค่าใช้จ่ายในแต่ละวัน เพื่อให้สามารถเก็บเงินให้มากที่สุดเท่าที่ทำได้ และไปถึงเป้าหมายเกษียณไวได้อย่างรวดเร็ว
    Barista FIRE – กลุ่มที่มีรายได้จากพอร์ตการลงทุนครอบคลุมค่าใช้จ่ายส่วนตัวแบบพอดี จึงสามารถลาออกจากงานประจำได้ แต่ก็ยังคงหางานพาร์ทไทม์หรืองานฟรีแลนซ์ทำเพื่อนำมาเป็นรายได้เสริม
    Coast FIRE – กลุ่มคนที่มีการวางแผนเก็บเงินและลงทุน เพื่อให้ช่วงอายุ 30-40 ปี มีเงินก้อนมากพอสำหรับนำไปลงทุนต่อในระยะยาวเพื่อให้ถึงเป้าหมายเกษียณอายุจริงที่ 60 ปี
5.ความรู้ทางการเงิน